
பிரசங்கம் 1

வேத பகுதி : சங்கீதம் 127:4-6

பொருள் : குடும்ப ஆசீர்வாதத்தில் சிறந்தது குழந்தைப்பேறு

தலைப்பு : குழந்தைகள் கர்த்தர் தரும் சுதந்தரம்.

1. மனிதர்கள் ஆசீர்வாதங்களாக எண்ணுவது பல உண்டு.

படிப்பு, உயர் பதவி, பணம், ஆஸ்திகள். இவை அழிந்துபோகக்கூடியவை, தற்காலிகமானவை.

2. பிள்ளைகள்தான் நித்திய ஆசீர்வாதம் பிள்ளைகள் நித்தியத்திற்குரியவர்கள்

3. ஒலிவ மரக்கன்றுகளைப் போலுள்ளவர்கள் (சங்.128:3).

நல்ல பலன்தரும் மரங்களைப் போன்றவர்கள். 

4. வாலிபர்கள் பலவான் கையிலுள்ள அம்புகளுக்கு ஒப்பானவர்கள் (சங்.127:5).

அரசியல்வாதிகள் அதிக கவனம் செலுத்துவது வாலிபர்களைத்தான்.

இன்றைய வாலிபர்கள் - நாளைய தேசியத் தலைவர்கள்

இன்றைய வாலிபர்கள் - நாளைய சபைத் தலைவர்கள் அவர்களை சரியாக வழிநடத்தி பயன்படுத்தினால் பெரிய நன்மைகள் உண்டாகும்.

பிரசங்கம் 2

வேத பகுதி : நீதி.22:6

பொருள் : பிள்ளைகளை பெற்றோர் சரியாய் வழிநடத்த வேண்டும். 

தலைப்பு :  பெற்றோரே, பிள்ளைகள் உங்களை பின்பற்றக்கூடிய விதத்தில் வாழுங்கள்.

1. பிள்ளையானவனை நடக்க வேண்டிய வழியில் நடத்துங்கள்.

வேதம் வாசிக்க ஜெபிக்க கற்றுக்கொடுங்கள். வீட்டிலே, ஆலயத்திலே, விருந்தினர் வீட்டிலே எப்படி நடக்க வேண்டும் என்று கற்றுக் கொடுங்கள். 

2. பெற்றோரே நீங்கள் முன்மாதிரியாயிருங்கள்.

நீங்களும் கைக்கொண்டு - பிள்ளைகளுக்கு கற்றுக்கொடுங்கள் (நீதி.20:7).

3. தன் விருப்பத்திற்கு விடப்பட்ட பிள்ளையால் தாய்க்கு வெட்கம் (நீதி.29:15). 

உதாரணம்:

ஏலியின் பிள்ளைகள் (1 சாமுவேல் 2:12:17). 

சிம்சோன் (நியாயாதிபதிகள் 13:24-16:31).

4. ஆரம்ப முதலே பிள்ளைகளுக்காக நேர மெடுத்து அவர்களை சரியாய் வளருங்கள்.

பிரசங்கம் 3 

வேத பகுதி : யாத்.2:1-10

பொருள் : பிள்ளை வளர்ப்பு

தலைப்பு : பிள்ளைகளை கர்த்தருக்காக வளருங்கள் 

1. மோசே - பாலகனை ஒழித்து வைக்க முடியாமல் நதியிலே போட்டனர். 

2. மோசேயின் தாயிடம் பார்வோனின் மகள் இந்த குழந்தையை எனக்காக வளர்த்திடு என்றாள்.

நாம் பிள்ளைகளை கர்த்தருக்காக வளர்க வேண்டும்.

3. ஆரம்ப முதலே தேவ பக்தியையும். நல்ல பழக்கவழக்கங்களையும் பிள்ளைகளிடம் உருவாக்க வேண்டும்.

4. அன்புடன் கண்டித்து வளர்க்க வேண்டும் (நீதி. 22:15; 13:24; 23:13)

5. நற்காரியங்களில் பிள்ளைகளை பாராட்டுங்கள்.
